Media Uitnodiging: TLU SA Ekonomiese Volhoubaarheidsberaad – 16 Julie 2019 | TLU SA
Die media en ander belangstellendes word genooi om TLU SA se Ekonomiese Volhoubaarheidsberaad op 16 Julie 2019 by te woon.
Kommersiële boere is die afgelope aantal jare as gevolg van omstandighede buite hulle beheer onder geweldige finansiële druk. Dit het veroorsaak dat die boere se binnevet om self krisisse te oorbrug, grootliks verdwyn het.
Die praktyk het reeds vir ons uitgewys dat die regering om welke redes ookal nie betyds tafel toe kom om die landbou-omgewing te stabiliseer tydens rampe nie. Dit bring mee dat ons grootliks op onsself aangewese is om seker te maak dat die waardeketting in stand gehou word.
Gebruik ‘n graanboer ter voorbeeld:
Die graanboer moet in die stadium hulle plase as kollateraal aanbied om die nodige finansiering te kry om hulle insetmiddele te kan bekostig. Die verskaffers van die insetmiddele – saad, kunsmis, diesel en chemiese middels – ontvang steeds hulle geld, of kan staatmaak op die grond van die boer as sekuriteit as die oes nie realiseer nie.
Wanneer die boer vir ‘n aantal jare opeenvolgend – om welke rede ookal – nie hulle insetkoste kan diens nie, is hulle in terme van die Kredietwet later in ‘n posisie waar hulle nie meer ondersteuning kan kry. Die voortsetting van die produksie-eenheid is dan onder druk.
Wanneer die sodanige boer uitgewin word is daar ook geen waarborg dat die nuwe toetreder wel sukses sal behaal nie.
Dit is in die belang van elke rolspeler in die waardeketting dat ons moet seker maak dat ons boere in produksie hou.
Die media en rolspelers word genooi om die geleentheid by te woon:
Mnr Gawie van Rensburg, TLU SA – Voorsitter: Ekonomiese Volhoubaarheidkomitee,